Ako užívať Canesten čapíky, keď užívam Progestanelle 200 mg vaginálne na noc
Dobrý deň, prosím Vás kedy si mám vaginálne dávať čapíky Canesten 100 mg, keď užívam Progestanelle 200 mg na noc. Môžem si Canesten čapíky dávať ráno?Som v 16tt. Ďakujem za odpoveď.
Dobrý deň,
ďakujeme za Vašu otázku.
Ak Vám Váš gynekológ nariadil aplikáciu oboch liekov vaginálne, Canesten čapíky si môžete aplikovať ráno a pokiaľ je to vo Vašich možnostiach, odporúčam aspoň 10-15 poležať. Pokiaľ si však chcete liek nasadit svojvoľne, odporúčam sa o Vašich ťažkostiach poradiť s gynekológom. Aplikácia progesterónu vaginálne totižto môže vyvolať príznaky pripomínajúce mykotickú infekciu.
Prajem skorú úľavu od ťažkostí.
S pozdravom
PharmDr. Veronika Kiabová